«Amirsoy» dam olish maskanida fuqaro vafot etdi. Foto: KUN.UZ 2020 yil 16 fevral kuni soat 15:05larda Bo‘stonliq tumanida joylashgan «Amirsoy» dam olish maskanida fuqaro vafot etdi. IIV axborot xizmati xabariga ko‘ra, Toshkent shahri, Mirzo Ulug‘bek tumanida yashagan, 1986 yilda tug‘ilgan fuqaro I.A. Toshkent viloyati, Bo‘stonliq tumanida joylashgan «Amirsoy» dam olish maskanida to‘satdan sog‘lig‘i yomonlashib vafot etgan. Sud-tibbiy ekspertizasining xulosasiga ko‘ra, fuqaroning vafot etishiga sabab «yurak xastaligi» ekani ma’lum qilingan.